O‘ZBEKISTON RESPUBLIKASI PREZIDENTINING BA’ZI FARMONLARINI O‘Z KUChINI YO‘QOTGAN DEB HISOBLASh TO‘G‘RISIDA

O‘zbekiston Respublikasi Prezidentining “Bank tizimini yanada isloh qilish va erkinlashtirish chora-tadbirlari to‘g‘risida” 2005-yil 15-apreldagi PQ-56-sonli qaroriga muvofiq.
 1. Quyidagilar o‘z kuchini yo‘qotgan deb hisoblansin:
 O‘zbekiston Respublikasi Prezidentining “O‘zbekiston Respublikasining tijorat banklari uchun nizomdagi sarmoyaning eng oz miqdorini o‘zgartirish to‘g‘risida” 1993-yil 16-fevraldagi PF-563-sonli Farmoni;
 O‘zbekiston Respublikasi Prezidentining “Xususiy tijorat banklarini tashkil qilishni rag‘batlantirish chora-tadbirlari to‘g‘risida” 1997-yil 24-apreldagi PF-1749-sonli Farmoni 1-bandining beshinchi xatboshi;
 O‘zbekiston Respublikasi Prezidentining “Pul massasi o‘sishini cheklash va moliya intizomiga rioya etish mas’uliyatini oshirish chora-tadbirlari to‘g‘risida” 2002-yil 30-martdagi PF-3047-sonli Farmonining 7-bandi.
 2. O‘zbekiston Respublikasi Adliya vazirligi bir oy muddatda vazirliklar va idoralarning normativ hujjatlarini mazkur Farmonga muvofiqlashtirishni ta’minlasin.
 3. Ushbu Farmonning ijrosini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov va O‘zbekiston Respublikasi Markaziy bankining raisi F.M. Mullajonov zimmalariga yuklansin.